**Hami Mandirali** (1968-yil 20-iyulda tugʻilgan) — turkiyalik futbol murabbiyi va sobiq futbolchisi. U deyarli butun faoliyati davomida „Trabzonspor"da oʻynagan.

Klubdagi faoliyati
------------------

Mandirali Turkiyaning Trabzon shahrida tugʻilgan. 10 yoshida Trabzonsporga qoʻshilgan va 1985-yilda 17 yoshida professional debyutini boshlagan. U tezda oʻz davrining eng kuchli yarim himoyachilaridan biri sifatida oʻzini namoyon qilgan. U Turkiya terma jamoasining doimiy oʻyinchisiga aylangan va har doim toʻpurarlar jadvalida birinchi oʻrinda boʻlgan. Mandirali yevrokuboklarda koʻplab gollar urib, oʻz mavqeyini koʻrsatib kelgan. U Yevrokuboklarda jami hisobda 23 ta gol urgan.

Mandirali, ayniqsa, oʻzining jarima zarbalari bilan mashhur boʻlgan, faoliyati davomida koʻp marotaba jarima zarbasidan gollar urgan. U jarima zarbalarini tepish sanʼatida oʻzining mashhur hamkasblari kabi toʻpni aylantirib tepishga urinmagan. Buning oʻrniga u zambarakdek zarbalar bergan ular jonli devorning ochiq qolib ketgan joylari orqali oʻtib ketgan va darvozabonlar bu holatda xech qanday yordam bera olmagan. Shu tarzda uning uslubi Roberto Karlosga qiyoslanardi.

U juda kuchli zarbaga ega boʻlib, uning zarbasi tezligi 140 km/soat tezlikdan baland boʻlgan. 1997-yilda San-Marino terma jamoasiga qarshi jarima zarbasi va Myunxen 1860ga qarshi maydon markazidan turib bergan zarbasi golga aylangan, keyinchalik bu zarbalarning tezligi ajablanarli darajada kuchli yaʼni 173 km/soatdan ortiqligi aniqlangan. U uzoq masofalardan, hatto 40 metrdan ham koʻp marta gol muallifiga aylangan.

1998-yilda u Germaniyaning „Schalke 04" klubiga 7 million DM (3,5 million yevro) evaziga qoʻshilgan, ammo u yerda atigi bir yil oʻynagan. U 1999—2000-yilgi mavsumda 2,25 million yevro evaziga „Trabzonspor"ga qaytgan. Qaytgandan soʻng u eng yaxshi zarbalar boʻyicha oʻz oʻrnini tiklagan va har mavsumni doimiy ravishda klubning eng yaxshi toʻpurari sifatida yakunlagan. 2002-yilda uni rais Özkan Sümer jamoadan isteʼfoga chiqargan. Klubdan ketgacj Mandirali Ankaragücüga koʻchib oʻtgan, lekin u yerda uzoq qolmagan. Koʻp oʻtmay u nafaqaga chiqgan. Mandirali hech qachon liga chempionligini qoʻlga kiritmagan.

### Xalqaro maydondagi gollar

Caption text| # | Sana | Joy | Raqib | Daqiqa | Natija | Musobaqa |  |
| --- | --- | --- | --- | --- | --- | --- | --- |
| 1 | 15-iyul 1991-yil | Gundadalur | Farer orollari | 75 | 1-1 | Oʻrtoqlik uchrashuvi |
| 2 | 25-mart 1992-yil | Lyuksemburg |  Lyuksemburg | 15 | 2-3 | Oʻrtoqlik uchrashuvi |
| 3 | 25-mart 1992-yil | Lyuksemburg |  Lyuksemburg | 66 | 2-3 | Oʻrtoqlik uchrashuvi |
| 4 | 8-aprel 1992-yil | Anqara |  Daniya | 33 | 2-1 | Oʻrtoqlik uchrashuvi |
| 5 | 26-avgust 1992-yil | Trabzon |  Bolgariya | 68 | 3-2 | Oʻrtoqlik uchrashuvi |
| 6 | 28-oktyabr 1992-yil | Anqara |  San-Marino | 90 | 4-1 | FIFA 1994 jahon chempionati sralash |
| 7 | 30-avgust 1995-yil | Istanbul |  Shimoliy Makedoniya | 48 | 2-1 | Oʻrtoqlik uchrashuvi |

Murabbiylik faoliyati
---------------------

2008-yilning 1-iyulida Mandirali Turkiyaning 21 yoshgacha boʻlgan terma jamoasiga ikki yillik shartnoma boʻyicha murabbiy etib tayinlangan.

Yutuqlar
--------

* Jahon reytingi (1888—2008): Turkiya va Germaniyada 499 ta oʻyinda 222 gol bilan 206-oʻrin
* Turkiya chempionati tarixida urilgan gollar soni boʻyicha uchinchi (219),
* Yevrokuboklarda urilgan eng koʻp gol (23ta „Trabzonspor"da),
* Turkiya milliy futbol jamoasi uchun 40 oʻyinda 8 gol.
* „Trabzonspor" safida 558 ta oʻyin oʻtkazgan, bu har qanday oʻyinchi orasida eng koʻp hisoblanadi.

Jamoaviy yutuqlar
-----------------

### Klub

**Trabzonspor**

* Turkiya kubogi : 1991-92, 1994-95
* Turkiya Superkubogi : 1995

Manbalar
--------

1. ↑  „HAMİ MANDIRALI".  TFF. Qaraldi: 15-yanvar 2010-yil.
2. ↑  „Trabzon'un efsane füzecisi: Hami Mandıralı" (turkcha). *Fanatik* (19-yanvar 2010-yil). Qaraldi: 31-yanvar 2010-yil.
3. ↑  „Dünyanın en golcü futbolcularında 5 Türk var" (turkcha). *Radikal* (22-yanvar 2009-yil). Qaraldi: 31-yanvar 2010-yil.
4. ↑  „Fortis Türkiye Kupası (Profesyonel Takım) (Final)". tff.org. Qaraldi: 29-mart 2022-yil.
5. ↑  „Fortis Türkiye Kupası (Profesyonel Takım)(Final)". tff.org. Qaraldi: 29-mart 2022-yil.
6. ↑  „CumhurBaşkanlığı Kupası (Profesyonel Takım)". tff.org. Qaraldi: 29-mart 2022-yil.